AIŠKINAMASIS RAŠTAS

Dėl biudžetinės įstaigos Molėtų r. paslaugų centro nuostatų patvirtinimo

**1. Parengto tarybos sprendimo projekto tikslai ir uždaviniai**

Sprendimo projektas parengtas atsižvelgiant į Molėtų r. paslaugų centro 2020 m. liepos 3 d. raštą Nr. S1-9 „Dėl Molėtų r. paslaugų centro nuostatų papildymo“, kuriuo prašoma pakeisti biudžetinės įstaigos Molėtų r. paslaugų centro nuostatus, patvirtintus Molėtų rajono savivaldybės tarybos 2018 m. spalio 25 d. sprendimu Nr. B1-269„Dėl biudžetinės įstaigos Molėtų r. paslaugų centro nuostatų patvirtinimo“ (toliau – Nuostatai), ir įrašyti naują veiklos sritį – „kita, niekur kitur nepriskirta techninė veikla (kodas 74.90)“. Įgyvendinant įstaigos veiklos tikslą, nurodytą Nuostatų 9.8 punkte, papildyti funkcijas: „10.16. teikia konsultacijas saugos ir kitais techniniais klausimais. Buvusį 10.16 papunktį laikyti atitinkamai 10.17 papunkčiu.

Parengto sprendimo projekto tikslas – patvirtinti pakeistus biudžetinės įstaigos Molėtų r. paslaugų centro nuostatus.

**2. Šiuo metu esantis teisinis reglamentavimas**

Lietuvos Respublikos vietos savivaldos įstatymo 16 straipsnio 4 dalis, 18 straipsnio 1 dalis;

Lietuvos Respublikos biudžetinių įstaigų įstatymo 6 straipsnio 5 dalis.

**3. Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės – pakeitus įstaigos nuostatus, Molėtų r. paslaugų centras turės galimybę centralizuotai teikti paslaugas rajono biudžetinėms įstaigoms teikti konsultacijas saugos ir kitais techniniais klausimais.

Neigiamų pasekmių nenumatoma.

**4. Priemonės sprendimui įgyvendinti**

Su rajono biudžetinėmis įstaigomis bus pasirašytos sutartys dėl paslaugų teikimo.

**5. Lėšų poreikis ir jų šaltiniai (prireikus skaičiavimai ir išlaidų sąmatos)**

Lėšų poreikio nėra.

**6. Vykdytojai, įvykdymo terminai**

Molėtų r. paslaugų centras.